સુરેન્દ્રનગરનો ધોળીધજા ડેમમાં માત્ર ૧૦ ફૂટ પાણી હોવાથી 16 જૂનના દિવસે ડેમ નર્મદાના નીરથી ભર્યો હતોં. જેમાં ધોળીધજા ડેમમાં ૪૦૦ એમ.સી.એફ.ટી. પાણી છોડવાની જાહેરાત કરવામાં આવી હતી. આથી કલેક્ટર કે. રાજેશ, ધારાસભ્ય ધનજીભાઈ પટેલ, નગરપાલિકાના પ્રમુખ વિપિન ટોળીયા વગેરે તા. ૧૭ જૂનના રોજ ધોળીધજા ડેમે પહોંચી નર્મદાના નીરના વધામણાં કર્યા હતા. પરંતુ એક મહિનામાં ધોળીધજા ડેમના તળિયા દેખાતા નર્મદા નીર વધામણાનો કાર્યક્રમ તમાશારૂપ બની ગયો છે.